Б
Бб, — кириллица çинче никĕсленекен алфавитсен, чăваш алфавитĕнче виççĕмĕш сас палли. Унăн ячĕ — «бă». Кивĕ чăваш çырулăх палăкĕсенче (1737-1738) тĕл пулать.

И. Я. Яковлев 1871 çулта хатĕрленĕ перремĕш алфавита ку саспаллине кĕртнĕ пулнă, вăл тĕп чăваш сăмахĕсенчи янăраса илтĕнекен шавлă хупă сасса пĕлтернĕ (санба «санпа»), анчах та алфавитăн иккĕмĕш варианчĕнчен (1872) ăна кăларнă. Çĕнĕ чăваш çыруллăхне 1932 çулта тепĕр хут кертнĕ.

Чăваш сăмахĕсенче ку сас паллине вырăс чĕлхинчен улшăнрмасăр кĕнĕ сăмахсене çырнă чухне çеç усă кураççĕ.